הסכם למתן שירותים

שנערך ונחתם ביום  ___ לחודש  ___________ לשנת  _______
בין:
המועצה המקומית פרדסיה
מרח' שבזי
פרדסיה							 (להלן: "המועצה")
לבין:
שם: 	_____________
ת.ז.	_____________
כתובת:	_____________   	
טלפון נייד:	____________   	
דוא"ל:	_____________			(להלן: "נותן השירותים")

הואיל:	ולמועצה דרושים שירותים בתחום ________________.
והואיל:	ונותן השירותים מצהיר כי הינו בעל ידע, מומחיות וניסיון בהדרכת ילדים ונוער ובעל תעודת הסמכה בענף בו הוא מדריך;
הואיל:	והמועצה פרסמה מכרז פומבי מס' _______ לקבלת הצעות למתן שירותים בתחום החינוך הפורמלי, הבלתי פורמלי והטיפולי (להלן: "המכרז");
והואיל:	ונותן השירותים הציע למועצה את שירותיו כקבלן עצמאי במכרז, וועדת המכרזים בישיבתה מיום _______ החליטה לקבל את ההצעה והחלטה זו אושרה ע"י ראש המועצה;
והואיל:	והמועצה מעוניינת לקבל שירותים מנותן השירותים כקבלן עצמאי עפ"י תנאי חוזה זה, ונותן השירותים מעוניין לתת שירותים למועצה כקבלן עצמאי עפ"י חוזה זה.

לפיכך הוסכם והותנה בין הצדדים:
1.	נותן שירותים ייתן למועצה שירותים בתחום _________________ , הכל בהתאם להסכם זה ותנאיו.
2.	          תקופת מתן השירותים
	2.1	תקופת מתן השירותים תהיה מיום ______ וכלה ביום _______ (להלן: "תקופת השירותים").
	2.2	בכל מקרה, כל צד רשאי להודיע על הפסקת ההתקשרות לפי הסכם זה, בכל מועד, בכפוף למסירת הודעה מראש ובכתב של 30 ימים לצד השני והדבר לא יחשב כהפרת ההסכם.

	2.3	על אף האמור בסעיף 2.2 תוכל המועצה להפסיק את ההתקשרות עם נותן השירות לאלתר ומבלי צורך במתן הודעה מוקדמת בכל אחד מהמקרים דלהלן:
	2.3.1	נותן השירות הפר את הסכם ההתקשרות הפרה יסודית.	
	2.3.2	נותן השירות הפר אמונים למועצה.	
	2.3.3	נותן השירות נכנס להליכי פש"ר.	
	2.3.4	נותן השירות נפטר ו/או איבד את כושרו המשפטי ו/או איבד את כושר עבודתו לתקופה העולה על 30 יום.	
3.	השירותים
	3.1	בכל הקשור למתן השירותים, מנהל/ת המוסד החינוכי ו/או מנהל/ת אגף החינוך במועצה (להלן: "הממונה"), יהיו רשאים ומוסמכים להורות לנותן השירותים בכל עניין הקשור למתן השירותים לרבות כל נושא רלבנטי אחר לפי שיקול דעתם.
	3.2	ההדרכה תתבצע ב_____________ (להלן: "המוסד החינוכי"). ימי ההדרכה ושעות הפעילות יקבעו בסמוך לפתיחת הפעילות וזאת עפ"י הצרכים.
	3.3	הצדדים מצהירים כי ככל שלא יהיה ביקוש מספיק לשירותים, המועצה רשאית לבטל את הסכם זה על לפי שיקול דעתה הבלעדי. 
4.	תמורה
	4.1	בתמורה למתן השירותים במלואם ולשביעות רצונה של המועצה, יהא נותן השירות זכאי לתשלום חודשי כדלקמן:	
__________ ₪ לשעה/45 דקות (יש למחוק את המיותר) (להלן:"שעה").
סך השעות בחודש לא יחרוג מ _____ שעות בחודש. בגין חריגה שלא תאושר מראש ובכתב על ידי הממונה, לא תשולם תמורה כלשהי לנותן השירותים והוא מוותר על כל תביעה ו/או דרישה בעניין.
	4.2	התמורה לעיל כוללת מע"מ לפי החוק. תשלום בשיעור מוסכם זה ישולם לקבלן בין שהוא רשאי לגבות מע"מ ובין שלא. בשום מקרה סכום המע"מ לא יקוזז מהתמורה בסעיף 4.1. 
	4.3	נותן השירותים יגיש למועצה את החשבון עבור השירותים בחודש הקודם עד ל-3 בכל חודש. 
	4.4	בכפוף לאישור החשבון על ידי הממונה, המועצה תשלם לנותן השירותים את התמורה עד שוטף+30 יום וזאת לאחר שיומצא לה אישור של מס הכנסה על ניכוי מס במקור, אישור על עסקאות עם גופים ציבוריים וכנגד חשבונית מס או קבלה או אישור עוסק פטור.
		נותן השירותים לא יהא זכאי לקבל כל תמורה או תשלום מכל סוג שהוא מעבר לתמורה האמורה לעיל.
4.5 נותן השירותים מצהיר, כי ידוע לו כל הנדרש לשם מתן השירותים והוא מתחייב ליתן את השירות במסירות ובנאמנות, בכפיפות למדיניות במועצה, כפי שתהא מעת לעת, ולהוראות ולהנחיות שניתנו או יינתנו לו מפעם לפעם על ידי המועצה, ולהקדיש לשם ביצועם את מיטב כישוריו, זמנו ומאמציו ביעילות ובמיומנות ובהתאם לדרישות הסכם זה. 

4.6 נותן השירותים מתחייב לשלם מן התמורה כאמור בהסכם זה, את כל המסים, הביטוח הלאומי ויתר התשלומים שיחולו עליו על פי דין, בקשר עם מתן השירותים, ובשום מקרה לא תהא המועצה אחראית לתשלומים ו/או ניכויים אלו. 
4.7 נותן השירותים לא יהא רשאי להעביר ו/או להסב הסכם זה לאחר, כולו או מקצתו, במישרין או בעקיפין, אלא בהסכמת האיגוד מראש ובכתב. 
4.8 מבלי לפגוע בכלליות האמור לעיל, מתחייב נותן השירותים לעשות כמיטב יכולתו למען השבחתם ושיפורם של השירותים הניתנים על ידי המועצה לתושביה והרחבת היקפם של השירותים ושל חוג הלקוחות וקידומם של האינטרסים של המועצה בקשר לכך.
4.9 נותן השירותים מתחייב לא להתחייב או לערוב בשם המועצה בשום ערבות או התחייבות כלשהי, אלא אם הוסמך לכך על ידי המועצה מראש, ובמידה שהוסמך כאמור.
5.	אי קיום יחסי עובד ומעביד
	5.1	נותן השירותים מצהיר כי הוא בעל עסק עצמאי במסגרתו הוא נותן את השירות למועצה. כן מצהיר נותן השירות כי הוא רשום כעוסק מורשה במע"מ ו/או עוסק פטור ורשום כעצמאי במוסד לביטוח לאומי ובמס הכנסה. נותן השירות יציג בפני המועצה אישורים מתאימים של שלטונות המס על ניהול ספרים ופטור מניכוי במקור.
	5.2	נותן השירות מצהיר כי בינו למועצה, במסגרת נותן השירותים עפ"י הסכם זה, לא יתקיימו, ולא מתקיימים יחסי עובד ומעביד.
		כן מתחייב נותן השירותים לשפות את המועצה בגין כל תובענה שתוגש כנגד המועצה שעילתה בקיום יחסי עובד ומעביד בין נותן השירות או מי מעובדיו למועצה, בין אם תוגש ע"י נותן השירות ו/או ע"י עובדם ו/או ע"י מחליפם ו/או יורשם על פי דין ובין אם ע"י צד ג' כלשהו.
	5.3	מבלי לגרוע מהאמור בסעיף 5.1 לעיל מצהיר נותן השירות כי ברור לו ומוסכם עליו כי התמורה המפורטת בסעיף 4 לעיל, מבוססת על הצהרותיו בסעיפים 5.1- 5.2, המצג שיצר כלפי המועצה, והנחתה של המועצה כי בינו למועצה אין ולא מתקיימים יחסי עובד ומעביד. אי לכך, מסכים נותן השירותים כי בכל מקרה בו יתבע מהמועצה זכויות שעילתן בקיום יחסי עובד ומעביד או יקבע ע"י ערכאה שיפוטית או כל גורם אחר, כי בינו למועצה מתקיימים יחסי עובד ומעביד, יחושב שכרו הראוי של נותן השירותים כעובד על בסיס 60% מהתמורה הנקובה בסעיף 4 לעיל ויראו את התמורה כאילו סוכמה כך מלכתחילה ונותן השירות ישיב למועצה את ההפרש בשיעור 40% מהתמורה בתוספת הפרשי הצמדה וריבית כחוק מתאריך תשלום התמורה ועד התשלום בפועל.
		האמור בסעיף זה יחול בין אם תועלה התביעה כלפי המועצה ע"י נותן השירות ובין אם תועלה ע"י עובד של נותן השירותים ו/או ע"י חליפם ו/או עזבונם ו/או יורשיו ו/או צד ג' אחר הקשור בו ובהקשר זה יראו את נותן השירותים ו/או את עזבונו כמחויבים בהשבה דלעיל לפני ביצוע תשלום כלשהו לנותן השירותים ו/או עזבונו ו/או חליפיו.
6.	חובת סודיות והעדר ניגוד עניינים
	נותן השירותים מתחייב שלא להשתמש בכל מידע שהגיע אליו עקב ביצוע תפקידו במועצה.

6.2 	נותן השירותים ישמור בסודיות מוחלטת את ענייני המועצה הבאים לידיעתו במסגרת מתן השירותים לפי הסכם זה ומתחייב כי לא יגלה, לא יעביר לא ימסור לאחרים ולא יעשה כל שימוש במידע שיגיע לידיו זולת לצורך מתן השירותים לא יחשוף כל מידע וידיעה, בכתב או בעל פה, שנמסר לו ע"י המועצה, ולא יחלק אותו או יגרום להגעתו בין במישרין או בעקיפין, לידי כל אדם ללא הסכמת המועצה בכתב. 
6.3 התחייבות זו של נותן השירותים אינה מוגבלת בזמן ותישאר בתוקף גם לאחר שהסכם זה יגיע לסיומו מכל סיבה שהיא. נותן השירותים מתחייב שיקפיד לשמור על התחייבות זו לשמירת סודיות ובכל מקרה יהיה אחראי (באופן ישיר ועקיף) לכל נזק שיגרם 3למועצה ו/או מי מטעמה עקב פעולה או מחדל שתביא להפרה של התחייבות זו כאמור.
6.4 נותן השירותים מצהיר כי איננו נמצא במצב ניגוד עניינים ו/או חשש לניגוד עניינים, בקשר למתן השירותים המסופקים על ידו למועצה, וכי אין כל מניעה חוקית ו/או משפטית להתקשר בהסכם זה עם המועצה. 
7.	א.	נותן השירותים מתחייב בזה לשמור על הריהוט והציוד במקום ההדרכה.
	ב.	נותן השירותים מתחייב אחרי כל שימוש בחדרים לסדר את הריהוט והציוד שבהם ולהחזירם כשהם במצב כפי שקיבלם.
	ג.	נותן השירותים מתחייב לשמור על ניקיון החדרים ושלמותם, כולל כל הציוד שבהם ולהחזירם כשהם במצב תקין, נקי ומסודר.
	ד.	נותן השירותים אחראי כלפי המועצה לכל נזק שיגרם למבנה, לחדרים, לרבות חדרים אחרים של המבנה, לריהוט ולציוד שבו עקב ובגין פעולתו של נותן השירותים או מי מטעמו, לרבות כל נזק שייגרם ע"י כל אדם או גוף בשעות הפעולה של נותן השירותים ו/או בקשר לכך. האחריות היא לגבי כל נזק שאינו סביר ורק אם נגרם ע"י נותן השירותים /מי מטעמו.
	ה.	נותן השירותים מאשר כי ידוע לו שחל איסור מוחלט לשכפל מפתחות של חדרים או אולמות המועצה ללא אישור המועצה בכתב.
	ו.	נותן השירותים אחראי כלפי המועצה לכך שמשתתפי הפעילות יעשנו, בתחום חדרי ההדרכה ולא יגרמו להפרעה או להטרדה מסוג כל שהוא.
7. היה ונותן השירותים לא ישמור על ניקיון המבנה ושלמות החדרים, הריהוט והציוד, כאמור בסעיפים קטנים א', ב', ג', ד', ה', ו', ז', דלעיל, יהווה הדבר הפרת חוזה זה ע"י נותן השירותים והמועצה תהא רשאית לבטל את החוזה בתנאים המפורטים בסעיף 2.3 לעיל ו/או לבצע את עבודות הניקיון והתיקונים במבנה, הכל לפי שיקולה המוחלט. נותן השירותים ישא בכל תשלום עבור תיקון הנזקים ו/או עבור עבודות הניקיון האמורים לעיל עפ"י חשבון שיוגש לו ע"י המועצה וחשבון זה יהא חשבון סופי ומחייב, זאת מבלי לפגוע בכל זכות של המועצה על פי חוזה זה ו/או על פי כל דין. למועצה תהיה זכות קיזוז בגין חיוב זה.
8. נותן השירותים מתחייב בזה למלא אחר כל הוראה של קצין הביטחון של מוסדות החינוך במועצה.

8.	בנוסף על האמור לעיל על נותן השירותים:	
	א.	להגיש דו"ח ורשימת נוכחות של תלמידים עד ל- 31 לכל חודש.
	ב.	לא להחליף ימי הדרכה ושעות הדרכה אלא בהסכמת המועצה.
	ג.	לא להכניס מדריך מחליף במקומו ללא אישור המועצה בכתב.
	ד.	לא להרשות השתתפות ילדים שלא שילמו אלא בהסכמת המועצה.
	ה.	להשתתף בישיבות ארגוניות.
	ו.	אין להעביר משתתף מקבוצה לקבוצה ללא הסכמת הורים בכתב.
9. ביטוח, אחריות ונזקים 
בכל מקרה שנותן השירותים יגרום לנזקים ו/או הפסדים ו/או הוצאות מיוחדות או אחרות למועצה ו/או הבאים מכוחה כתוצאה מהפרת הסכם זה או אחד מסעיפיו ו/או בגלל אי קיומו או כתוצאה מרשלנות, הזנחה ו/או ביצוע עבודות בצורה שאינה מקצועית, אזי מתחייב נותן השירותים לשלם את כל ההפסדים הנזקים ו/או ההוצאות שיגרמו למועצה ולכל מי שהמועצה תחויב לפצותו ו/או לשלם לו סכום כל שהוא.
על נותן השירותים להצטייד בביטוחים מתאימים לכיסוי חבותו בגין עבודתו מול המועצה ו/או גופיה.
מובהר, כי ביטוחי המועצה אינם מכסים את חבות נותן השירותים.
נותן השירותים מצהיר בזאת, כי לא תהיה לו כל תביעה ו/או דרישה נגד המועצה ו/או מי מטעמה בקשר עם כל נזק שנגרם לו ולרכושו. נזק כאמור יטופל בביטוחים העצמיים של המדריך.
10.	קיזוז
	נותן השירותים מתיר למועצה לנכות מהתשלום האחרון וכן מכל סכום אחר שיעביר לזכותו בקשר עם סיום ההסכם זה עם המועצה, כל קנס ו/או תשלום חובה ו/או דמי נזק ו/או השתתפות עצמית שמקורם בנזק ו/או חיוב שהוא גרם בזדון כלפי המועצה.
	יראו הרשאה זאת כהתחייבות בכתב של נותן השירותים כלפי המועצה ונותן השירותים מתיר למועצה לנכות סכומים אלה.
11.	כל שינוי בחוזה זה יהיה בכתב ובמפורט, ולא תישמע כל טענה על שינוי בעל-פה או בכלל.
12. 	כל ויתור, הנחה, הימנעות או מחדל בנקיטת צעדים מצד המועצה בכל הנוגע לזכויותיה לא יפגעו בזכויות המועצה אלא אם ויתרה זו על זכויותיה באופן מפורש ובכתב מצד המועצה או מצד נותן השירות.
13.	א.	כתובות הצדדים הם כמפורט במבוא להסכם זה.
	ב.	כל הודעה, מסמך או מכתב שישלח ע"י מי מהצדדים על פי הכתובות דלעיל ייחשב כאילו נמסר לתעודתו תוך 72 שעות ממועד מסירתו לבית הדואר כדבר דואר רשום.
לראייה באו הצדדים על החתום

__________________	_________________
  	המועצה	נותן השירותים

